پولين تشان بو-لين (Pauline Chan Bo-Lin) (23 مايو 1973 - 31 يوليه 2002) ممثلة بورنوجرافية صينية . اتولدت پولين تشان بو-لين يوم 23 مايو 1973 فى مدينة شانجهاى فى الصين ، وفى سنة 1985 سافرت مع أمها لمدينة هونج كونج . فى سنة 1988 اشتغلت پولين تشان بو-لين عارضة أزياء ، وفى سنة 1990 دخلت فى مسابقة Miss Asia Pageant (ملكة جمال آسيا) لكنها ماخدتش أى ترتيب فيها . فى سنة 1991 دخلت پولين تشان بو-لين فى مجال البورنوجرافيا بتشجيع من امها علشان تقدر تصرف عليها . وفى الفترة من سنة 1991 لغاية سنة 1997 مثلت اكتر من 25 فيلم بورنوجرافى أهمهم Flowers of Shanghai و Sex for Sale و Whores from the North و Devil of Rape و Erotic Ghost Story 3 و Escape from Brothel و Behind the Pink Door و Flying Dagger و From Beijing with Love ، واكتسبت شعبية كبيرة فى المجال ده بسبب أدائها الجرئ للمشاهد البورنوجرافية ، وده اللى خلاها أبرز رمز للجنس فى هونج كونج وكمان على مستوى الصين كلها . فى سنة 1997 بدأت پولين تشان بو-لين فى علاقة عشق مع المستثمر التايوانى هوانج چين-تشونج (Huang Jen-chung) اللى كانت اتعرفت عليه فى سنة 1993 وكان اكبر منها ب 33 سنة ، وسافرت معاه لمدينة تايبيه عاصمة تايوان علشان تعيش معاه .